अतिक्रमण हटाओ अभियान के दूसरे दिन अभियान ने तेजी पकड़ ली। दूसरे दिन हरिद्वार रोड की टास्क फोर्स ने दिनभर में पचास से अधिक अतिक्रमण तोड़े। टीम को अभियान के दौरान लोगों के विरोध का भी सामना करना पड़ा. अभियान के समय चंचल डेरी से अजबपुर चौक तक जीरो जोन कर दिया गया। हरिद्वार रोड में शुक्रवार को अभियान शुरू होता। इससे पहले ही लोगों ने अपने अतिक्रमण को खुद ही हटाना शुरू कर दिया था। सुबह 11 बजे अतिक्रमण हटाने को टीम पहुंची उस समय लोग खुद अतिक्रमण हटा रहे थे।